  Виталий Пронин Удмуртиын кылдытэмын чаклась-чотась (контрольно-счётной) ёзъёслэн огазеяськонзы.Отчы пыризы 9 муниципал кылдытэтъёсысь - Иж, Вотка, Глазов, Можга городъёсысь но Глазов, Вотка, Дэри, Можга, Яр ёросъёсысь - ёзъёс. Огазеяськонэн кивалтыны оскемын Борис Сарнаевлы, со  ик кивалтэ Удмуртиысь Контрольной комитетэн. Кызьы вераз Борис Семёнович, мукет муниципал кылдытэтъёсын таӵе ёзъёс кылдӥзы ке, соос но пырозы, вылды, та огазеяськонэ.Чаклась-чотась ёзъёслэсь огазеяськонзэс кылдытыны ӵектэ Москва. Та ласянь Удмуртия азьмынӥсьёс радэ ӧз пыры, но бере но уг кыльы. Приволжск федерал округысь 14 улос пӧлысь 7-аз огазеяськон вань ни.- Республикамылэн бюджетэз пыдэстэм ӧвӧл, - шуиз Б. Сарнаев. - Соин ик коньдонлэсь кытчы, кызьы кутӥськемзэ чаклатэк уг луы. Но огазеяськон законэз тӥясьёсты, лушкаськисьёсты кырмон понна гинэ уг кылдытӥськы. Нырысь ик со визь-кенеш сётӥсь, янгыше усемлэсь алӥсь луыны кулэ.Огазеяськонэз кылдытон ужрадэ пыриськиз Кун Кенешлэн Тӧроез Александр Соловьёв. Таӵе вамышлы со ӟеч дунъет сётӥз, пусйиз туала куронъёслэсь бере кыльымтэмес.Элина Кумачёва Туспуктэмез: ufa.bezformata.ru Теги: Иж контрольно-счётнойезъёслэногазеяськонзы  